# Misingi ya Agano la Kale

# Moduli ya Saba: Maisha ya Abrahamu: Matumizi ya Sasa

# Maswali ya Kujadili

1. Ni jambo gani la muhimu zaidi ambalo umejifunza katika somo hili au ni jambo gani hujaelewa vizuri?
2. Tunawezaje kusema kwamba, Kristo ni uzao wa pekee wa Abrahamu?
3. Taja njia nne ambazo Israeli na Kanisa vinafanana kama uzao wa Abrahamu?
4. Kuna umuhimu gani kwa Wakristo kujua kwamba Kristo anatimiza mada kuu katika maisha ya Abrahamu?
5. Taja baadhi ya athari za kisasa za utofauti wa kikabila za uzao wa Abrahamu katika siku za Musa?
6. Kwanini ni muhimu kutambua kwamba kanisa lina watu wanaoamini na wasioamini? Hii inaathiri vipi jinsi tunavyopaswa kuona na kuhudumu katika kanisa?
7. Mafundisho gani ya msingi ya imani yanaweza kuathiriwa na uelewa wetu wa tofauti za kiroho za kanisa?
8. Kwanini Mungu anatarajia uaminifu toka kwako? Je, unaweza kuonyesha uaminifu kwa Mungu katika Maisha yako?
9. Ni kwa njia zipi unafurahia baraka za awali ambazo Mungu amekupa kama mtoto wake?
10. Je, tunaweza kufundisha, kutangaza na kuonyesha injili kwa njia ambazo huwabariki wengine? Ni mambo ya aina gani yanaweza kuwazuia Wakristo kuitangaza injili kwa matokeo haya?
11. Unaposoma na kujifunza Biblia, unalitumia neno moja kwa moja, au unajaribu “kuhusisha” baina ya ulimwengu wa kwanza ulioelezewa, ulimwengu wa wasomaji wa kwanza, na ulimwengu wako? Je, unawezaje kufaya hivi kwa ufanisi zaidi?

**TAARIFA YA JUMLA KUHUSU MATUMIZI YA SASA**

**DHAMIRA:** Kama wafuasi wa Kristo, kila wakati tunapomwona Mungu akionesha ukarimu katika simulizi za maisha ya Abrahamu, mioyo na akili zetu zinapaswa kugeukia rehema ya Mungu iliyodhihirishwa wakati ufalme ukizinduliwa na Kristo, mwendelezo wa ufalme na katika ahadi zake za utimilifu wa ufalme.

**SOMO REJEA:**

Haruni alihubiri ujumbe juu ya ushindi wa Abrahamu dhidi ya wafalme waliokuwa wakimtishia Lutu. Hoja kuu ya mahubiri haya ilikuwa: ukitaka kubarikiwa na Mungu kama vile Abrahamu alivyokuwa amebarikiwa, unapaswa kuwa mtii kama Abrahamu.

**Maswali ya Kutafakari**

1. Tathmini ujumbe uliohubiriwa na Haruni kama ulivyotolewa katika somo rejea hapo juu.
2. Ni kwa namna gani neema ya Mungu kwa Abrahamu ilikuwa kivuli tu cha neema ya Mungu iliyodhihirishwa ndani ya Kristo?
	1. Jihesabu kwamba unaishi katika zama za Abrahamu kama mtu wa familia yake. Ni neema gani kutoka kwa Mungu ungeipata?
	2. Sasa linganisha na kutofautisha neema hiyo na neema uliyoipata katika Kristo.

**Mambo ya kufanya**

Unapohubiri juu ya neema ya Mungu kwa Abrahamu na kupitia Abrahamu, unaweza kuwasaidia wasikilizaji wako kuhisi neema yake ingemaanisha nini kwa Abrahamu na Waisraeli, ambayo baadaye waliisikia kutoka kwa Musa. Na unaweza kutumia hoja hii “kwa kiasi gani zaidi” kuwasaidia waelewe na kuhisi kwamba ndani ya Kristo tumepokea neema nyingi zaidi.